**Методика за оценка на постъпилите оферти**

Обществена поръчка, възлагана чрез публична покана по реда на Глава осма „а“ от Закона за обществени поръчки, с предмет:

**„Изграждане на осветление на територията на гр. Русе“.**

**Критерий за оценка** е **икономически най-изгодната оферта,** при следните показатели за определяне на комплексната оценка:

**А. Предлагана цена (ПЦ) – максимален брой точки – 50 т.**

Максималният брой точки по този показател получава офертата с предлагана най-ниска цена – **50 точки.** Точките на останалите участници се определят в съотношение към най-ниската предложена цена по следната формула:

ПЦ = ПЦmin х 50 = ……… точки, където

ПЦ предл.

„50” са максималните точки по показателя;

ПЦ предл – цената, предложена от съответния участник (с ДДС);

ПЦmin - предложената минимална цена(с ДДС).

**Б. Показател „ТЕХНИЧЕСКА ОФЕРТА” – 30 т.**

Максимален брой точки по показателя - 30 точки. **Б = Б1 + Б2,** Където:

|  |  |  |
| --- | --- | --- |
| **№** | **Подпоказател** | **Макс. бр. точки** |
| ***Б1.*** | ***ОРГАНИЗАЦИЯ ЗА ИЗПЪЛНЕНИЕ НА ПОРЪЧКАТА*** | ***15*** |
| ***Б2.*** | ***УПРАВЛЕНИЕ НА РИСКА*** | ***15*** |
| ОБЩО: | | ***30*** |

Оценката за всеки един от техническите подпоказатели (Б1 и Б2) се формира, както следва:

|  |  |  |
| --- | --- | --- |
| **ПОдПОКАЗАТЕЛ** | **Степен на съответствие** | **Брой точки** |
| **Б1. *ТЕХНОЛОГИЧНА ПОСЛЕДОВАТЕЛНОСТ НА СТРОИТЕЛНИТЕ ПРОЦЕСИ*** | | **Макс. брой точки 15** |
|  | |  |
| ***Фактори, влияещи на оценката:***   * *Описание на отделните етапи на изпълнение на поръчката;* * *Описание на видовете СМР и тяхната последователност на изпълнение;* * *Организация и подход на изпълнение;* * *Съответствие на Линейния график с предложената техническа обезпеченост, организация и подход при изпълнение на поръчката.*   *За целите на настоящата методика, използваните в този раздел определения следва да се тълкуват, както следва:*   * *„Ясно“- посочване на отделните етапи и видове СМР. Следва да се разбира изброяване, което недвусмислено посочва конкретния етап, конкретния вид СМР и по начин, по който същият да бъде индивидуализиран с предвидените в количествената сметка конкретни видове СМР;* * *„Подробно“- описанието, което освен, че съдържа отделни етапи, видове СМР и дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, технологията и други факти, имащи отношение към повишаване качеството на изпълнение на поръчката;* * *„Несъществени пропуски и/или частично съответствие“ – налице е, когато същото е констатирано, но несъответствието или липсващата информация може да бъде установена от други факти и информация, посочени в офертата на участника и пропуски и/или частично несъответствие, които не могат да повлияят на изпълнението на поръчката и с оглед спазване на проекта и правилната технологична последователност. Ако липсата на информация и/или частичното несъответствие не могат да бъдат установени от други части в офертата, се приема наличието на „констатирано несъответствие“* | ***В техническото предложение е обърнато внимание на всеки един от факторите, и е в сила всяко едно от следните обстоятелства:***  *- В обяснителната записка от техническото предложение към офертата се съдържат подробно посочени предложения за реализирането на всички етапи и конкретните дейности в техническото задание. Изложени са подробно мотиви относно предложената последователност на тяхното изпълнение. От описанието е видно, че при реализацията ще бъдат спазени всички нормативни изисквания и ще бъдат използвани иновативни методи и техники на работа, чиято употреба при реализацията на конкретния обект е аргументирана и обоснована;*  *- От обяснителната записка и предложения линеен график към техническото предложение е видно по безспорен начин, че всички дейности, предмет на поръчката, са обезпечени с хора и машини, като разпределението им е съобразено със срока за изпълнение на съответната дейност;*  *- Доставката на материали е съобразена с посоченото в линейния график начало и край на изпълнение на всички дейности в техническото задание;*  *- В обяснителната записка от техническото предложение към офертата ясно и подробно са посочени видовете материали и изделия, които участникът ще използва за изпълнението на поръчката, като същите изцяло покриват изискванията на възложителя;* | *15 точки* |
| ***В техническото предложение е обърнато внимание на всеки един от факторите, но е в сила поне едно от следните обстоятелства:***  *- Участникът е описал отделните етапи на изпълнение на поръчката, но не са изложени подробно мотиви относно предложената последователност на тяхното изпълнение;*  *- Участникът е посочил в обяснителната записка от техническото си предложение видовете СМР, но последователността на изпълнението им не е подробно описана и/или не се отнася за всички СМР; Налице са несъществени пропуски и/или частично съответствие между посочената технологична последователност на строителния процес с предвидените за използване технически и човешки ресурси;*  *- В обяснителната записка от техническото предложение към офертата са посочени видовете материали и изделия, които участникът ще използва за изпълнението на поръчката, като същите частично покриват изискванията на възложителя;* | *5 точки* |
| ***В техническото предложение е в сила поне едно от следните обстоятелства:***  *- Участникът е описал отделните етапи на изпълнение на поръчката, но не са изложени мотиви относно предложената последователност на тяхното изпълнение;*  *- Участникът е посочил в**обяснителната записка от техническото си предложение общо и бланково видовете СМР, като в описаната последователност за тяхното изпълнение има несъответствия между посочената технологична последователност на строителния процес и предвидените за използване технически и човешки ресурси;*  *- Участникът не е посочил в обяснителната записка от техническото си предложение видовете материали, които ще използва за изпълнението на поръчката.*  *- Налице е констатирано несъответствие между предложените организация и подход на изпълнение на поръчката и представения линеен график* | *1 точка.* |
| ***Б2.УПРАВЛЕНИЕ НА РИСКА*.** | | **Макс. брой точки 15** |
| *Разглеждат се предложенията на участниците за управление на следните дефинирани от възложителя рискове, които могат да възникнат при изпълнението на договора:*  *1. Времеви рискове:*  *- Закъснение началото на започване на работите;*  *- Изоставане от графика при текущото изпълнение на дейностите;*  *- Риск от закъснение за окончателно приключване и предаване на обекта;*  *2. Липса/недостатъчно съдействие и/или информация от страна на други участници в строителния процес;*  *3. Трудности при изпълнението на проекта, продиктувани от непълноти и/или неточности в проектната документация;*  *4. Трудности, породени от утежнени условия на обекта - наличие на подземни комуникации, подлежащи на запазване и/или реконструиране;*  *5. Трудности, породени от утежнени условия на обекта – работа в жилищен район с непрекъснат поток от хора и превозни средства*  *Офертите на участниците, които отговарят на изисквания на възложителя се подлагат на сравнителен анализ, съпоставят се една с друга и се оценяват по следните критерии:* | |  |
| ***Фактори, влияещи на оценката:***  *Разгледани аспекти и сфери на влияние на описаните рискове;*  *- Мерки за въздействие върху изпълнението на договора при възникването на риска;*  *- Мерки за недопускане/ предотвратяване на риска;*  *- Мерки за преодоляване на последиците при настъпване на риска.* | ***В техническото предложение е обърнато задълбочено внимание на всеки един от рисковете, и е в сила всяко едно от следните обстоятелства:***  *- Предлагат се ефикасни контролни дейности, като всеки един риск е съпроводен с предложени от Участника конкретни мерки за недопускане/предотвратяване настъпването на риска и съответно конкретни адекватни дейности по отстраняване и управление на последиците от настъпилия риск.*  *- Участникът е предложил мерки за предотвратяване и/или управление на дефинираните аспекти от риска. Планирани са конкретни, относими и адекватни похвати, посредством които реално е възможно да се повлияе на възникването, респ. негативното влияние на риска, така че същият да бъде предотвратен, респ. да не окаже негативно влияние върху изпълнението на дейностите, предмет на договора****.*** | *15 точки.* |
| ***В техническата оферта е обърнато внимание на всеки един от рисковете, но е в сила поне едно от следното:***  *- Направено е формално описание, като са идентифицирани основните проявления, аспекти и сфери, където може да окаже влияние съответния риск, но степента на влияние на риска, респ. мерките за преодоляване/предотвратяване са формално и недостатъчно конкретно описани и оценени.*  *- Предлаганите мерки, организация и предвидени ресурси от участника не гарантират изцяло недопускане и/или ефективно предотвратяване и преодоляване на риска, респ. последиците от настъпването му* | *5точки.* |
| ***В техническата оферта е в сила поне едно от следните обстоятелства:***  *- Липсва описание на мерки за предотвратяване/преодоляване/управление на един или повече от посочените рискове, като участникът единствено декларира готовност на свой риск да приеме последиците при възникването на описаните рискове, но не предлага адекватни мерки за управлението им;*  *- Предложени са мерки за управление на посочените рискове, но те не са от естество, позволяващо предотвратяването и/или преодоляването им.* | *1точка.* |

**Технически предложения, в които липсват описани етапи и дейности, включени в техническата спецификация, линене график за изпълнение на СМР или в които липсва предложение за управление на всички дефинирани от Възложителя рискове, ще бъдат отстранени от участие*.***

**В. Срок за изпълнение (СИ) - максимален брой точки 20 т.**

Максималният брой точки по този показател получава офертата с предлаган най-кратък срок за изпълнение – 20 точки. Точките на останалите участници се определят в съотношение към най-краткия срок за изпълнение по следната формула:

СИ = СИmin х 20 = ……… точки, където

СИ предл.

„20” са максималните точки по показателя;

СИпредл.– срокът на изпълнение, предложен от съответния участник (в календарни дни);

СИmin – предложеният най-кратък срок (в календарни дни).

**Комплексната оценка се формира въз основа на следната формула:**

**KO = ПЦ +ТО +СИ**

**Офертата, получила най-голям брой точки, се класира на първо място.**